Trelis/gawiki huggingface dataset:
Cócaireacht na hIndia. Tá cócaireacht na hIndia ar mhórthraidisiúin chócaireachta an domhain. Tá éagsúlacht mhór réigiúnda inti, agus an chócaireacht i ngach áit sa tír úd faoi thionchar na spíosraí, luibheanna, dtorthaí agus nglasraí atá le fáil ann. Fágann creidimh na hIndia agus a stair a lorg ar an gcócaireacht freisin.
Tá an veigeatóireachas an-choitianta san India mar thoradh ar an Hiondúchas (an creideamh is fairsinge sa tír) agus creidimh eile. Idir an Hiondúchas agus Ioslam, tá cosc ar a lán daoine mairteoil, muiceoil, éin chreiche srl. a ithe. Tháinig cócaireacht na hIndia faoi thionchar na Peirse agus na hEorpa chomh maith. 
Scaipeadh cócaireacht na hIndia ar fud an domhain de réir mar a chuaigh na hIndiaigh ar imirce, go mór mhór go tíortha an Aigéin Indiaigh, na hEorpa, Mheiriceá Thuaidh agus Mhuir Chairib, áiteanna ina bhfuair na himircigh Indiacha comhábhair nua le cur lena dtraidisiúin chócaireachta. Bhí an India faoi smacht na mBriotanach ar feadh i bhfad agus mar sin d'fhág an chócaireacht Indiach a rian ar thíortha eile a bhí faoi smacht na Breataine Móire: curaí in Éirinn mar shampla.
Violet Gibson. Bean Éireannach a rinne iarracht Benito Mussolini a mharú ab ea Violet Albina Gibson (31 Lúnasa 1876 – 2 Bealtaine 1956). Iníon an Tiarna Ashbourne a bhí inti. I mBaile Átha Cliath a rugadh í. 
Ar 7 Aibreán 1926 scaoil Gibson le Mussolini, a bhí ina shuí i ngluaisteán i ndiaidh óráid a thabhairt sa Róimh. Scaoil sí dhá urchar leis. Ar éigin a bhí sé gortaithe, áfach. Cuireadh bindealán ar a shrón agus lean Mussolini leis sa pharáid a bhí ceaptha don lá.
Ba bheag nár linseáladh Gibson (mar a tharla i gcás fear óg a rinne iarracht Mussolini a mharú ar ócáid eile). Gabhadh í, agus toisc ise ina heachtrannach agus ina gealt, dar leis na húdaráis Iodálacha, d'ordaigh Mussolini í a chur chuig an Bhreatain Mhór gan an dlí a chur uirthi sa chúirt. 
Chaith sí an chuid eile dá saol in ospidéal síciatrach, Saint Andrew's, in Northampton. Tá Gibson curtha i Reilig Kingsthorpe sa chathair chéanna.
Robert Vaughn. Aisteoir Meiriceánach ab ea Robert Francis Vaughn, a rugadh ar an 22 Samhain, 1932 agus a fuair bás ar an 11 Samhain, 2016.
There Will Be Buds. Craoladh an séú heipeasóid, "There Will Be Buds", den ochtú sraith is fiche de "The Simpsons" ar an 6 Samhain 2016. Scríobh Matt Selman an eipeasóid seo. D'fhéach 3.14 milliún duine ar an eipeasóid.
Doris Day. Ban-aisteoir agus amhránaí Meiriceánach ba ea Doris Day a rugadh mar Doris Mary Ann Kapelhoff ar 3 Aibreán 1922 agus a d'éag ar 13 Bealtaine 2019 in aois 97. 
I mbéal an phobail.
Thosaigh Doris ag canadh le bannaí ceoil imóra nuair a bhí sí ina bean óg. D'éirigh go háirithe lena hamhrán "Sentimental Journey" sa bhliain 1939. Chomh maith leis na céadta fonn a ghabháil, chuaigh sí leis an aisteoireacht.
Sa bhliain 1968, ghlac sí páirt ina scannán deireanach. Ach lean sí uirthi ag casadh ceoil agus ag taifeadadh amhrán ar feadh na mblianta: B'é "My Heart" a halbam deireanach, sa bhliain 2011, in aois 89.
Saol.
Rugadh Doris Day in Cincinnati, Ohio. B'as an nGearmáin an ceathrar seantuismitheoirí aici.
Phós Doris Day Martin Melcher sa bhliain 1951. Bhí óstán aici in Carmel-by-the-Sea (CA) a cheannaigh sise agus Melcher. D'fhan siad pósta go dtí bás Melcher sa bhliain 1968. 
Eolaithe Críostaí b'iad beirt. Ba bhall den Pháirtí Poblachtach í. Bhí sí gníomhach ar son leas na n-ainmhithe ó bhí sí ina óigbhean.
Stetsons and Stilettos. Clár Béarla atá á chraoladh ar RTÉ a hAon ó 8 Samhain, 2015 é Stetsons and Stilettos.
Tainan. Cathair sa Téaváin is ea Tainan agus é suite ar chósta thiar theas an oileáin úd ar Chaolas na Téaváine. Is iad an Phríomhchathair agus Cathair an Fhéinics leasainmneacha na cathrach. 
Stair.
De réir fiannaise ó thochailtí seandálaíochta in Zuozhen, in Tainan, tá daoine ina gcónaí sa cheantar le 20,000 go 31,000 bliain. Na Siraya, pobal bundúchasach, a chónaigh sa cheantar ina bhfuil Tainan ar theacht na ndaoine ó thíortha eile, nó le bheith cruinn, an pobal Sakam de fho-threibh Sinkan na Siraya. Thosaigh trádálaithe agus iascairí ón tSín ag cur fúthu ar chósta thiar na Téaváine sa 16ú haois. Sa bhliain 1624, chuir na Dúitsigh faoi cheannas Cornelius Reyersz lonnaíocht ar bun ar leithinis ghaineamhleach ar an gcósta, áit ar chuid den chathair anois agus as ar fhás an chathair. Fort Zeelandia a tugadh ar an dúnfort Ollannach nuair a cuireadh leis. Tayuan, agus ní ba dhéanaí, Anping, a tugadh ar an suíomh i Sínis. Faoi choimirce Chomhlacht Dúitseach na hIndia Thoir a bhí Reyersz ag obair.
Chuir Koxinga ruaig ar na Dúitsigh sa bhliain 1661. Bhí Tainan ina phríomhchathair ar ríocht Koxinga agus ar an Téaváin uilig amannta ar feadh 200 bliain, an fáth ar baisteadh "an Phríomhchathair" ar an gcathair. Cailleadh an stádas sin agus fuarthas ar ais é roinnt uaireanta, an fáth a dtugtar "Cathair an Fhéinics" ar Tainan. Taiwan-fu a tugadh ar an gcathair nuair a bhí sé ina phríomhchathair. "Tainan" an t-ainm a thug an rialtas Qing air sa bhliain 1885 nuair a d'aistrigh siad suíomh an rialtais ó thuaidh go Taichung. Fuair na Seapánaigh seilbh ar Taiwan uilig sa bhliain 1895. Sa bhliain 1905 bhí 50,000 duine ina gcónaí ann, agus Tainan an chathair ba mhó ar an oileán. D'fheabhsaigh na Seapánaigh fostruchtúr na cathrach go mór sna 1920idí. Tugadh an Téaváin go Poblacht na Síne sa bhliain 1945.
Know The Score. Clár siamsaíochta Béarla atá á chraoladh ar RTÉ a hAon ó 6 Samhain, 2016 i leith é Know The Score. Jacqui Hurley a chuireann an clár i láthair. Fógraíodh go mbeadh dara sraith ann.
Christine Quinn. Polaiteoir Meiriceánach is ea Christine Callaghan Quinn, a rugadh ar 25 Iúil 1966 i nGlen Cove, Nua-Eabhrac. Ball den Pháirtí Daonlathach atá inti.
Bhí Quinn ina bhall de Chomhairle Chathair Nua-Eabhrac ó 2 Samhain 1999 go 31 Nollaig 2013. Bhí sí ina Ceannchomairle ar an Chomhairle ó 1 Eanáir 2006 go 31 Nollaig 2013. Ise an tríú duine a raibh an post cheannchomhairle aici, agus an chéad bhean agus an chéad duine aerach sa phost. Agus í ina ceannchomhairle, ba Quinn an tríú oifigeach ba chumachtaí i gCathair Nua-Eabhrac, i ndiaidh an mhéara agus na habhcóide poiblí. Sheas sí do phost an mhéara sa bhliain 2013 mar chomharba ar Michael Bloomberg ach theip uirthi nuair a tháinig sí isteach sa tríú háit i réamhthoghchán na nDaonlathach.
Bhain Quinn céim baitsiléara amach i gColáiste Trinity in Hartford, Connecticut, sa bhliain 1988. Phós sí Kim Catullo sa bhliain 2012. Cónaíonn siad in Chelsea, i Manhattan, agus caitheann siad deirí seachtaine sa samhradh i dteach a cheannaigh siad in Bradley Beach, New Jersey.
Aralt Mac Giolla Chainnigh. Gníomhaí Gaeilge agus ceoltóir ó Cheanada is ea Aralt Mac Giolla Chainnigh. Chaith sé tamall fada mar shaighdiúir agus mar acadóir míleata, agus d'éirigh sé as a phost in 2017. Tá dlúthbhaint aige le Gaeltacht Bhuan Mheiriceá Thuaidh. 
Rugadh é mar Harold Timothy Kenny in Ingersoll in Ontario ar 13 Meán Fómhair 1959. B’as Dún Geimhin i gContae Dhoire dá mhuintir. Tógadh i nGleann Ottawa é, áit ar thosaigh sé ag seinm ar an bhfidil, agus tá sé ag casadh cheol na hÉireann ó shin. 
Saighdiúireacht.
Bhí Mac Giolla Chainnigh ar fiannas leis an 1ú agus leis an 2ú Cathlán de Choisithe Éadroma Ceanadacha an Bhanphrionsa Patricia agus leis an gCeanncheathrú Reisiminteach. In 2009, bhí sé ar fiannas leis an gCeanncheathrú Réigiúnach Ceannasaíochta (Theas) mar anailísí oibríochtúil a bhí freagrach as meastóireacht feachtais i Réigiún Deisceartach na hAfganastáine. 
Bhí sé ina chaptaen in Arm Cheanada.
Léann.
D’éirigh thar barr leis i gcúrsaí léinn agus spóirt ar scoil agus mar dhalta airm i gColáiste Míleata Royal Roads agus i gColáiste Ríoga Míleata Cheanada. Ghnóthaigh sé céim céad onóracha san Fhisic Innealtóireachta in 1982, agus bhain sé céim PhD amach sa Réaltfhisic ó Ollscoil Calgary i 1995. Fuair sé BA ó Ollscoil Athabasca in 2000. 
Ceapadh é mar léachtóir i gColáiste Ríoga Míleata Cheanada i 1992 agus tugadh ardú céime dó mar Ollamh Cúnta agus ansin mar Ollamh Comhlach. Rinne sé taighde ar chlúdach imréaltach réaltaí siombóiseacha, agus bunghrinniú le rada-thrasnamhéadair idirnáisiúnta. Bhí grinniú déanta aige freisin le tonnfhaid optacha agus x-ghathacha. Bhí obair theoiriciúil déanta aige ar shreabhdhinimic na ngaoth réaltach agus iad ag imbhualadh faoina chéile, agus ar mhapáil shintéiseach a moirfeolaíochta. 
Gaeilge.
Thosaigh Mac Giolla Chainnigh ag foghlaim Gaeilge i ranganna pobail in 1989, agus tá sé ag múineadh na teanga é féin ón mbliain 1994 i leith. Chuaigh sé féin agus a chairde i gcaidreamh le heagraíochtaí Gaeilge in Toronto agus Montréal, agus in 2000 chuaigh sé i gceannas Chumann na Gaeltachta. Ba faoina stiúir a cheannaigh baill an Chumainn seachtó acra in 2006 cois Abhainn na mBradán in aice le Tamworth agus Erinsville chun go bhféadfadh Gaeilgeoirí agus foghlaimeoirí cruinniú le chéile ann am ar bith. Tugadh Gaeltacht Bhuan Mheiriceá Thuaidh ar an áit, agus osclaíodh í in 2007. 
Tá Mac Giolla Chainnigh ina bhall de Chomhaltas Ceoltóirí Éireann agus den North American Association for Celtic Language Teachers.
Lev Perovski. Duine de na huaisle, daonchara agus mianreolaí ab ea an Cunta Lev Perovski (Rúisis: Лев Алексе́евич Перо́вский), 9 Meán Fómhair 1792 — 21 Samhain 1856) a bhí ina Aire Gnóthaí Inmheánacha faoi Nioclás I na Rúise.
Tá sé curtha síos dó gurb é a mhol go mbunaítear Cumann Tíreolaíochta na Rúise, sa bhliain 1845.
Tá an mianra pearóivscít ainmnithe in ómós dó.
John C. Reilly. Is aisteoir Gael-Mheiriceánach é John Christopher Reilly, a rugadh ar an 24 Bealtaine 1965.
Kate McKinnon. Fuirseoir agus ban-aisteoir Meiriceánach is ea Kathryn McKinnon Berthold nó Kate McKinnon, an t-ainm a úsáideann sí ina saol gairmiúil, a rugadh ar 6 Eanáir 1984 Aithnítear í thar aon ní eile as a cuid sceitsí grinn ar na cláracha teilifíse "Saturday Night Live" agus "The Big Gay Sketch Show". Rinne sí páirt an Dr. Jillian Holtzmann insan athdhéanamh a rinneadh sa bhliain 2016 den scannán "Ghostbusters".
Tá clú uirthi mar gheall ar a cuid saothair le carachtair agus a cuid aithrisí ar dhaoine cáiliúla. Aithnítear í as na haithrisí atá déanta aici ar phop-amhránaí Justin Bieber, fuirseoir agus bean an tí teilifíse Ellen DeGeneres, agus polaiteoir Hillary Clinton. Ainmníodh í do cheithre Primetime Emmys, trí cinn díobh mar shár-bhanaisteoir taca i sraith ghrinn—as a bhfuair sí ceann amháin sa bhliain 2016—agus ceann ar son ceoil agus liricí bunúsacha.
A luathshaol.
Rugadh agus tógadh Kate McKinnon Berthold in Sea Cliff, New York. Is iníon le Laura Campbell, oideachasóir tuismitheoirí, agus Michael Thomas Berthold, ailtire í. Tá deirfiúr níos óige aici darbh ainm Emily. Fuair a hathair bás nuair a bhí sí 18 bliana d'aois.
Tatyana Mikhailova. Ollamh le léann Éireannach agus Gaeilgeoir Rúiseach in Stát-Ollscoil Mhoscó is ea Tatyana Andreyevna Mikhailova (Татьяна Андреевна Михайлова).
I 1979 bhain sí céim san Fhocleolaíocht Rómánsach amach in Stát-Ollscoil Mhoscó. Tháinig suim aici i dteangacha agus i gcultúr na gCeilteach agus rinne sí staidéar ar an tSean-Ghaeilge. Thosaigh sí ag foghlaim na Nua-Ghaeilge sna 1970í agus fuair máistreacht ar an gcaint gan mhoill.
Chuaigh sí ag múineadh Gaeilge i Roinn an Léinn Ghearmánaigh, agus i 1999 bhain sí PhD amach le tráchtas dar teideal ‘"Buile Shuibhne" mar Mhórshaothar de Litríocht Éireannach an 12ú hAois’ ("Безумие Суибне" как памятник ирландской словесности 12 в).
I 2007 chaith sí tamall i Roinn na Gaeilge i gColáiste na Tríonóide, Baile Átha Cliath agus i 2008 d’fhoilsigh sí aiste ar an tSean-Ghaeilge. I 2009 bhí sí ina heagarthóir bainistíochta foilseacháin ar "Imeachtaí an Dara Collóiciam Idirnáisiúnta ag an gCumann Ceilteach-Slavach" (Moscó, Meán Fómhair 2006).
Faoi láthair is í an tOllamh le Focleolaíocht Ghearmánach agus Cheilteach in Stát-Ollscoil Mhoscó í agus tá cathaoir na dTeangacha Ársa aici in Ollscoil Stáit na nDaonnachtaí. Tá sí ina hollamh comhlach in Institiúid Taighde na Gaeilge agus an Léinn Cheiltigh in Ollscoil Uladh. Is ball í de bhord eagarthóireachta na n-irisí "Journal of Language Relationship/вопросы языкового родства" agus "Atlantika. Записки по исторической поэтике" (Nótaí ar Ealaín Stairiúil na Filíochta).
Tá na céadta alt foilsithe aici ar ghnéithe den fhocleolaíocht Cheilteach, in éineacht le leabhair d’fhoghlaimeoirí na Sean-Ghaeilge agus na Nua-Ghaeilge.
Foinsi.
Nótaí beathaisnéiseacha
Nótaí beathaisnéiseacha
2017. Bliain choitianta ab ea an bhliain 2017 (MMXVII). Thosaigh bliain Shíneach an choiligh (鷄) ar an 28 Eanáir.
Thomas Anthony Dooley III. Lia agus daonnúlach Meiriceánach ab ea Thomas Anthony Dooley III nó Tom Dooley mar ba mhó aithne air (17 Eanáir 1927 – 18 Eanáir 1961). D'oibrigh sé ar son na mbochtán agus na dteifeach i Laos agus Vítneam, mar dhochtúir i gCabhlach na Stát Aontaithe agus ina dhiaidh sin. Scríobh sé trí leabhar faoina chuid oibre sa dá thír úd a raibh an-ráchairt orthu, mar atá "Deliver Us From Evil", "The Edge of Tomorrow", agus "The Night They Burned the Mountain". Ní ba dhéanaí foilsíodh na trí leabhar le chéile mar "Dr. Tom Dooley's Three Great Books." De réir clúdach deannaigh "The Edge of Tomorrow", chuaigh Dooley "go ceann de hiargúlacha an domhain chun troid i gcoinne an dá olc is mó a dhéanann leatrom orthu: aicíd agus Cumannachas.
Beathaisnéis.
Rugadh Tom Dooley in St. Louis, Missouri. Bhí a theaghlach go maith as agus de phór Éireannach. Chuaigh sé ar St. Louis University High School agus ina dhiaidh sin go hOllscoil Notre Dame in South Bend, Indiana.
Ollscoil Notre Dame. Ollscoil taighde Chaitliceach is ea Ollscoil Notre Dame du Lac, nó Ollscoil Notre Dame mar is fearr aithne uirthi. Ar phrionsabail na Críostaíochta atá an ollscoil bunaithe. 
Tá an choláiste ar an ollscoil chaitliceach is clúití agus is rathúla sna Stáit. Ollscoil í ina bhfuil tábhacht nach beag leis an stair agus leis an chreideamh chaitliceach.
Tá sí suite lámh le South Bend in Indiana, sna Stáit Aontaithe. 
Bhí 8,448 fochéimí ag déanamh staidéir inti agus 3,731 iarchéimí sa bhliain 2004.
Stair.
Bunaíodh ionad oideachasúil in aice le South Bend Indiana i 1840. Osclaíodh Notre Dame ar 26 Samhain 1842. Bhunaigh an tAthair Edward Sorin CSC an ollscoil; eisean an chéad uachtarán ar an scoil.
Institiúid Chaitliceach a bhí inti le linn tréimhse nuair nach raibh mórán measa ag an bhunaíocht sna stáit ar inimircigh chaitliceacha, ba lú a meas ar mhuintir na hÉireann a phlódaigh isteach chun na Stát Aontaithe i ndiaidh an Ghorta Mhóir ina dtír féin. Ní raibh sé i bhfad go raibh cuid mhór Éireannach ag freastal ar Notre Dame. 
Tá traidisiún fada cogaíochta ag baint leis an ollscoil ón chogadh cathartha sa naoi céad déag go dtí na cogaí domhanda agus go dtí an lá inniu. Chaith an tAthair urramach Theodore (Ted) Hesburgh 35 bliain mar Uachtarán ar Notre Dame (1952–1987). Rinne sé institiúid mhór Mheiriceánach den ollscoil é féin. D’fhóin an tAthair Hesburgh ar go leor Coimisiúin Uachtaránachta de chuid SAM. Laoch an-mhór cearta sibhialta a bhí san Athair Hesburgh chomh maith.
Léann na hÉireann.
Tá an-bhorradh faoi chúrsaí Léann na hÉireann Ollscoil Notre Dame, a bhuíoch sin do Donald Keough a thug suim mhór airgid don institiúid i 1992 chun tús a chur leis an chlár. Cuireadh tús le hinstitiúid Mhic Eochaidh An Léinn Éireannaigh. 
Freastalaíonn seacht gcéad scoláire uirthi as gach páirt de na Stáit Aontaithe i láthair na huaire (2014).
Gaeilge.
Rud a dhealaíonn an Léann Éireannach i Notre Dame ó ollscoileanna eile a dhéanann staidéar Éireannach na an bhéim a chuireann siad ar an Ghaeilge agus ar shaíocht sainiúil na hÉireann. 
Is í Roinn Theanga agus Litríocht na Gaeilge i Notre Dame an chéad roinn dá cineál i dTuaisceart Mheiriceá, a thugann deis do mhic léinn an Ghaeilge a fhoghlaim agus eolas a chur ar litríocht agus ar chultúr na Gaeilge. Tá ceathrar múinteoir ag teagasc na Gaeilge (sa bhliain 2014) agus tá éileamh mór ar na ranganna teanga.
Chaith an t-ollamh Breandán Ó Buachalla seal in Ollscoil Notre Dame. Bhí sé ina ollamh (ar an gcéad duine ag freastal ar Ollúnacht Thomáis J. agus Chaitlín Uí Dhónaill leis an Teanga Ghaeilge agus le Litríocht na Gaeilge) i Roinn na Gaeilge agus na Litríochta Gaeilge in Ollscoil Notre Dame ó 2003 ar aghaidh.
Tá an t-údar Brian Ó Conchubhair ina stiúrthóir ar Ionad na dTeangacha agus na gCultúr in Ollscoil Notre Dame agus ina Ollamh Comhlach i Roinn Theanga agus Litríocht na Gaeilge (2017).
Spórt.
Na h"Éireannaigh trodacha" a thugtar ar pheileadóirí Notre Dame agus ar a lucht leanúna. Is daoine gorma cuid mhaith d’foireann peile “The Fighting Irish” agus is meascann maith ciníocha a bhíonn sa lucht leanúna.
Briege Corkery. Rugadh Briege Corkery i gCloch Dhubh, Corcaigh i Mí na Nollaig 1986. Tá 4 dheartháir agus 4 dheirfiúir aici. 
Nuair a bhí Briege measartha óg thósaigh sí ag imirt peil agus camógaíocht agus chuir a chuid tuismitheoirí brú uirthi ó bhí sí measartha óg le bheith ag traenáil mar is ceart. Bhí Briege i gcónaí iontach láidir agus aclaí agus d'aithnigh daoine seo ón aois óg. Thosaigh sí ag imirt camógaíocht don Chloch Dubh agus peil do chumann peile Naomh Val.
An Pheil.
Chuaigh Briege ag imirt le Corcaigh sa pheil agus sa chamógaíocht i 2004 nuair a bhí sí 20 bliain d'aois. Bhí sí ag imirt go maith an bhliain uilig sa pheil agus ansin d'imir sí go hiontach i gCluiche Ceannais na hÉireann agus mar gheall ar sin bhain Breige agus Corcaigh craobh na hÉireann an bhliain sin. Ba é sin an chéad Chraobh na hÉireann a bhain sí ach bhí go leor eile le teacht. Bhain Breige agus Corcaigh Craobh na hÉireann arís i 2006,07,08,09. Ach i 2010 mar go raibh Corcaigh ag bualadh an các as foirne sna blianta roimhe sin ní raibh orthu imirt go dtí an chluiche Ceathrú Ceannais agus bhí siad ag imirt in éadan Tír Eoghain ach chuaigh gach rud go mícheart. Chaill siad agus bhí siad amuigh. D'fhoghlaim Breige agus Corcaigh ceacht an lá sin. Na smaoinigh go bhfuil cluiche ar bith bainte go dtí go n-imríonn tú an chluiche. Chuaigh Breige ar aghaidh le cúig chraobh na hÉireann eile a bhaint i ndiaidh a chéile. Bhain sí deich All Star sa pheil agus bhí sí agus fuair sí imreoir na bliana 4 uair.
An Chamógaíocht.
Mar an gcéanna leis an pheil sí iontach maith agus d'aithnigh daoine sin. I 2005 d'imir sí ina chéad chluiche ceannais na hÉireann sa chamógaíocht. D'imir sí go hiontach maith agus bhain Corcaigh an chéad craobh na hÉireann i dtamall fada. Bhí sé i bhfad níos deacra craobh chamógaíochta a fháil na craobh pheil na mban ag an am sin mar bhí i bhfad níos mó foirne láidir ann sa chamógaíocht. Bhain siad arís i 2006 ach ansin chaill siad in éadan TIPP i 2007 agus cuireadh amach iad. Ach tháinig siad ar ais i 2008 agus bhuail siad Gailimh, is cluiche iontach maith a bhí ann ach bhain Corcaigh sa deireadh le 7 bpointe. Chuaigh Breige ar aghaidh le bheith mar cheann de na himireoirí is fearr riamh ag na cluichí gaelacha. Idir an pheil agus an iomáint bhain Breige 18 craobh na héireann agus bhain sí 15 All Star.
South Bend, Indiana. Cathair i dtuaisceart Indiana, sna Stáit Aontaithe, is ea South Bend. Tá sé suite ar an Abhainn St. Joseph ar an lúb is faide ó dheas den abhainn agus as sin a thagann "South Bend". Príomhchathair riaracháin Chontae St. Joseph atá ann. Is é South Bend an 4ú cathair is mó in Indiana agus lár trádála agus cultúir thuaisceart an stáit. Sa bhliain 2010, bhí 101,168 duine ina gcónaí sa chathair féin agus 318,586 duine má chuirtear na ceantracha máguaird san áireamh.
Trádálaithe fionnaidh na chéad Eorpaigh a tháinig chuig an áit, iad ag baint úsáid as an abhainn lena gcuid gnó a chur i bhfeidhm. Bunaíodh Ollscoil Notre Dame lámh leis an áit sa bhliain 1842. Rinneadh cathair den bhaile sa bhliain 1865. Cathair thionsclaíoch a bhí ann; an Studebaker Corp. an tionscal ba mhó i South Bend. Sa bhliain 1960 bhí 132,445 duine ina gcónaí ann. Thosaigh meath ag teacht ar thionscail na cathrach, áfach, mar a tharla ina lán de chathracha na tíre, san Midwest go háirithe. Is iad seirbhísí sláinte agus oideachas na hearnálacha is mó i ngeilleagar na cathrach inniu.
Niobe. Sna miotais Ghréagacha, ba iníon Thantalais, mac Shéas, agus bean chéile Amphion í Niobé (Sean-Ghréigis: Νιόβη|Nióbê|). Máthair Niobides ab ea Niobe, agus bhronn sí a hainm uirthi: Tá a lán leaganacha den dá ainm seo sna traidisiúin Ghréagacha.
An miotas.
Bhí an oiread sin uabhair ar Niobé agus a bhí ar a hathair, agus í a déanamh gaisce os comhair an tsaoil faoina torthúlacht agus faoi áille a leanbh. Rinne sí magadh faoi Léto, nach raibh ach beirt mhac beirthe di, Artaimís agus Apalló. Ionsaí ar na déithe ab ea sin agus múineadh ceacht míthaitneamhach di dá bharr. Mharaigh mic Léto páistí Niobe le saighid. D'éirigh le beirt de chuid Niobe éaló ón sléacht, iníon agus mac (níl an chuid seo den scéal sa chuntas ag Hóiméir). D'fhág an mhí-eachtra a rian fhisiciúil ar Niobe—bhí craiceann Niobe mílítheach as sin amach ag an sceon a cuireadh inti.
Havana Wild Weekend. Craoladh an seachtú heipeasóid, "Havana Wild Weekend", den ochtú sraith is fiche de "The Simpsons" ar an 13 Samhain 2016. Scríobh Deb Lacusta, Dan Castellaneta agus Peter Tilden an eipeasóid seo. D'fhéach 7.13 milliún duine ar an eipeasóid.
Pat Phelan. Is carachtar ficseanúil é Pat Phelan sa chlár teilifíse "Coronation Street". Glacann Connor McIntyre an pháirt mar Pat. Bhí Pat ar an gclár den chéad uair ar an 2 Deireadh Fómhair 2013. D'fhág Pat ar an 14 Aibreán 2014 agus d'fhill sé ar an 18 Eanáir 2016. D'fhág sé ar an 1 Meitheamh 2018.
Gailearaí Uffizi. Músaem ealaíne iomráiteach atá suite in aice Piazza della Signoria i lár Fhlórans, sa Tuscáin, san Iodáil, is ea an Gailearaí Uffizi (Iodáilis: "Galleria degli Uffizi", IPA: |ɡalleˈriːa deʎʎ ufˈfittsi|). 
Stair.
Cuireadh tús le tógáil an choimpléics Uffizi faoi stiúradh Giorgio Vasari sa bhliain 1560 ar son Cosimo I de' Medici chun oifigí a sholáthar do ghiúistísí Fhlórans, an chúis a tugadh "uffizi" ("oifigí") mar ainm air. Leanadh den tógáil faoi Alfonso Parigi agus Bernardo Buontalenti agus críochnaíodh é sa bhliain 1581. Tá an "cortile" (clós na "Uffizi") cúng fada, agus tugann sé duine amach chun na habhann Arno ar thaobh amháin den chlós trí scáileán colún Dórach.
Arcán. Ainmhí is ea Arcán. Leanbh muice atá ann.
Sanasaíocht.
Focal eile le haghaidh Banbh ea Arcán. Tháinig an focal "Arcán" ón bhfocal Geailge-sean, "Orcán"; Tháinig sin ón  bhfréamh Ind-Eorpaise *porkos.
Giorgio Vasari. Ailtire, péintéir agus scríbhneoir Iodálach ab ea Giorgio Vasari (30 Iúil 1511 – 27 Meitheamh 1574. Chuir sé spéis i réimse mór ábhar. Bhí sé ina phéintéir gothaíoch agus ina staraí aithnidiúil. De ghnáth, luaitear a ainm lena shaothar cáiliúil úd "Le vite de' più eccellenti pittori, scultori e architettori" ("Saolta na bpéintéirí, ndealbhóirí agus n-ailtirí is mó feabhais"), sraith beathaisnéisí a bhfuil áit thábhachtach i stair litríochta agus chultúir an domhain. 
Beathaisnéis.
A luathshaol.
Rugadh Giorgio Vasari in Arezzo, sa Tuscáin. Agus é molta go hóg ag col ceathrar leis darbh ainm Luca Signorelli, rinne sé staidéar faoi Guglielmo da Marsiglia, péintéir oilte sa ngloine dhaite. In aois a 16 bliana rinne an Cairdinéal Silvio Passerini é a chur chun Flórans mar bhall den chiorcal thart timpeall ar Andrea del Sarto agus a dhaltaí Rosso Fiorentino agus Jacopo Pontormo. Ansin spreagadh chun oideachais dhaonnachtúil. D'éirigh Michelangelo mór leis agus chuaigh a stíl phéinteála i fheidhm ar stíl Vasari.
Fuair sé bás i bhFlórans.